Onsdag aften tabte Vesthimmerland fra 1. division til Aalborg Håndbold i Aars i Nordea Cup.

Hjemmepublikummet var mødt talstærkt op for at støtte Vesthimmerland fra 1. division i den svære kamp mod Aalborg fra ligaen. Men ligemeget hjalp det. Kampen sluttede med sejr til Aalborg Håndbold med cifrene 40-23. En sejr som ifølge aalborgenserne selv kunne have været større med mere koncentration i afslutningerne. Også damerne fra Aalborg DH spillede kamp onsdag. De mødte Søndermarken IK fra 3. division i Viborg og den kamp endte med sejr til Aalborg 32 - 27.